Pulícia Nacional di Tarrafal dja caba di recupera só dokumentos ki ta fazi parti di pertencis ki foi robadu na kuartu di um hotel, na cidadi di Mangue, undi kitisurfista Mitú Monteiro sta hospedadu ku sê ikipa. Di lista sta um carta di conduson, um lisensa pa disportu nauticu, carton disportivu, bilhete di Identidade (francês) protector di iPhone, carton di saúdi e um xavi di carru.
Di acordu ku fonti di pulícia, dukumentus foi atxadu ês terça-feira, 19, spadjadu na txon, na centru di cidadi di Mangui pa um alguén ki sa passaba e ki logu ê txoma polícia.
Di lista di pertensis inda sa falta ricupera doz computador portátil, um camara di tra fotu, um camara di filma e kuato bataria, um iPhone i um kuantidadi di 300 euros.
Kes ladrons, ki na madrugada di terça-feira ês subiba varanda di hotel e rabenta porta di kuartu undi Mitú staba hospedadu e ês furta sê pertencis, nda ka atxadu.
Nutícia relasionadu- Mitú Monteiro ta pidi assaltantes pes divolvi filmage di travessia
ASemana
kea_Latn kea_Latn kea_Latn kea_Latn kea_Latn kmb_Latn